**UUTISIA FORDILTA Maaliskuu 2015**

**Uudet mallit siivittävät Fordin kasvua Euroopassa**

Helmikuussa Ford kasvatti myyntiään Euroopassa jälleen koko markkinaa nopeammin kokonaismyynnin kasvaessa 11,7 prosenttia. Fordin markkinaosuus oli helmikuussa 7,3 prosenttia. Uuden Mondeon tulo markkinoille piristi mallin myyntiä, joka kasvoi viime vuoteen verrattuna 33 prosenttia. Kugan myynti kasvoi vastaavasti 40 prosenttia, samoin kuin hyötyajoneuvojenkin. Focus-myynti kasvoi puolestaan 30 prosenttia.

Suomessa Ford oli helmikuun neljänneksi myydyin henkilöautomerkki 8,3 prosentin markkinaosuudella. Ford-malleista myydyin oli Ford Focus, sijalla kuusi. Toiseksi suosituin malli oli Mondeo, joka löytyy tilastoista sijalta yhdeksän. Hyötyajoneuvoissa Ford on helmikuun jälkeen toiseksi myydyin merkki 25,7 prosentin markkinaosuudella.

Linkki tiedotteeseen: <https://media.ford.com/content/fordmedia/feu/en/news/2015/03/12/ford_s-european-sales-and-market-share-increase-again-in-februar.html>

**Ford panostaa nuorten kuljettajien kouluttamiseen**

Fordin vuonna 2013 aloittama Driving Skills for Life -ohjelma jatkuu myös tänä vuonna, kun yhtiö ilmoitti panostavansa 2,6 miljoonaa euroa 18–24-vuotiaiden kuljettajien kouluttamiseen. Tuolla summalla on mahdollista antaa ajo-opetusta 5 000 nuorelle niiden 6 100 lisäksi, jotka ovat osallistuneet ohjelmaan viimeisen kahden vuoden aikana eri puolilla Eurooppaa. Koulutuksessa keskitytään vaarantilanteiden välttämiseen, ajoneuvon käsittelyyn, nopeuden hallintaan sekä ajon aikaisiin häiriötilanteisiin, kuten matkapuhelimen käyttöön.

Linkki tiedotteeseen: <https://media.ford.com/content/fordmedia/feu/en/news/2015/03/12/ford-in-europe-invests-2-6-million-to-train-a-further-5-000--you.html>

**Ford on yksi maailman eettisimmistä yrityksistä**

Ethisphere Institute on jälleen listannut maailman eettisimmät yritykset. Ford on listan ainoa autonvalmistaja. Ford Motor Companyn Executive Chairman Bill Ford toteaa, että eettisyys ja yrityskansalaisuus ovat tärkeitä yrityksen maineeseen ja menestykseen vaikuttavia tekijöitä. Ford oli listalla mukana jo kuudetta vuotta peräkkäin.

Linkki tiedotteeseen: <https://media.ford.com/content/fordmedia/fna/us/en/news/2015/03/09/ford-named-a-2015-worlds-most-ethical-company-by-ethisphere.html>

**Jalkapallotulokset suoraan autoon**

Ford julkisti Mobile World Congressissa uusia sovelluksia, joita voi käyttää Ford SYNCin osana, jos käytössä on AppLink-teknologia. Mielenkiintoisin uusista sovelluksista on Goal Live Scores, jonka kautta on mahdollista saada reaaliaikaisia ottelutuloksia 750 maailman eri jalkapalloliigasta. Sovellus on tehty yhteistyössä Goal.com-sivuston kanssa. Goal.com on maailman suurin jalkapalloaiheinen verkkosivusto.

Linkki tiedotteeseen: <https://media.ford.com/content/fordmedia/feu/en/news/2015/03/04/instant-football-scores-for-drivers--ford-announces-6-new-voice-.html>

**Fordilta jo 5 miljoonaa EcoBoost-moottorilla varustettua autoa**

Ford juhlisti 5. miljoonatta EcoBoost-moottorilla varustetua autoansa. Euroopassa joka neljäs myyty ajoneuvo on varustettu EcoBoost-moottorilla. 1.0-litrainen EcoBoost on suosituin versio Euroopassa. Moottori on valittu jo kolme kertaa Vuoden Moottoriksi. 5. miljoonas EcoBoost-moottorinen ajoneuvo rullasi ulos Michiganin tehtaalta USA:ssa.

Linkki tiedotteeseen: <https://media.ford.com/content/fordmedia/feu/en/news/2015/03/26/ford-builds-5-millionth-ecoboost-engine--1-in-4-european-vehicle.html>

**Lataa sähköautosi älypuhelimesi kautta**

Mobile World Congressissa julkistettiin myös sovellus ja siihen liittyvä verkkosivusto, jonka avulla autoilijat voivat ladata sähköautonsa älypuhelimensa kautta ja jopa säätää auton sisälämpötilan ennen matkaan lähtöä. Sovellus toimii latauksen kaukosäätimenä, ja se on nimeltään MyFord Mobile. Sovellus on käytettävissä iOS- ja Android-puhelimilla.

Linkki tiedotteeseen: <https://media.ford.com/content/fordmedia/feu/en/news/2015/03/02/ford-at-mobile-world-congress-launches-app-that-enables-drivers-.html>

**Auton sisätiloilla on suuri merkitys ostopäätökseen**

Ford hyödyntää uusimpia tutkimus- ja mittaustapoja kerätäkseen tietoa siitä, minkälaiset asiat vetoavat kuluttajien tunteisiin ja toisaalta miten kuluttajien logiikka toimii heidän nähdessään auton tai muun ajoneuvon. Viime vuosina nimenomaan autojen sisätilat ovat kehittyneet eniten. Uusien teknologioiden lisäksi autoihin on tuotu uusia materiaaleja ja muotoiluun on kiinnitetty enemmän huomiota. Tutkimusten mukaan hyvännäköiset sisätilat voivat miellyttää uusia asiakkaita. Ford käyttää tätä tietoa paremman asiakaskokemuksen luomiseen.

Linkki tiedotteeseen: <https://media.ford.com/content/fordmedia/feu/en/news/2015/03/19/ford-pushes-interior-design-forward-testing-innovative-research-.html>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 187 000 henkilöä ja sillä on 62 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 12 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 010 3447 123

 rsalin1@ford.com